Title: 1001_nits
Course: Llengua catalana i literatura - 2n d'ESO

Q: Aquest és un fragment de la darrera de les nits del llibre. Llegeix-la per saber com acaba i respon a les preguntes que et formulem.

Glòria a Déu, Totpoderós i Excels! Havent acabat la història, Xahrazad es va acostar al rei Xahriar, el seu espòs i pare dels tres fills que, en el decurs d'aquell temps, havien tingut, i va besar el terra. -Majestat, rei totpoderós -va dir-, durant mil i una nits us he regalat les orelles i us he eixamplat el cor explicant-vos històries fantàstiques i fets dels avantpassats, ara m'agradaria demanar-vos un desig. -Demana'm el que vulguis, encara que sigui la lluna en un cove i t'ho concediré -va sentenciar Xahriar. Xahrazad va fer portar els tres nens, un que caminava sol, un altre que gatejava, i l'altre que era un nadó de pit i els va posar davant del rei. -Majestat -va reprendre-, aquests són els vostres fills, per ells us demano que em perdoneu la vida. No vulgueu deixar orfes de mare aquests nens, els nostres fills, i que els hagi d'educar una dona estranya. Per Déu Gloriós us ho demano, si us plau, no em mateu! Amb els ulls brillants per les llàgrimes que apuntaven i mig ennuegant-se, Xahriar va abraçar els fills i va dir: -Estàs perdonada, Xahrazad; i ho estaves molt abans del naixement dels nostres fills, per la teva puresa, noblesa i dignitat. Déu et beneeixi i a tota la teva família! I a Déu poso per testimoni que et protegiré de qualsevol mal!

Xahriar va manar engalanar la ciutat com mai s'havia fet, va decretar trenta dies de festa durant els quals els tambors no van deixar de redoblar ni els instruments músics de sonar; va eximir a tothom de pagar tributs durant un any i va fer almoina als necessitats. Xahriar va cridar a banda al visir, el pare de Xahrazad, i li va regalar el millor vestit de cort que tenia. -Déu us protegeixi, visir -li va dir-, per haver-me donat una esposa tan pura i noble i que m'ha fet penedir d'haver matat tantes dones injustament. Tot el reialme va gaudir de pau i benestar per sempre més. Glòria a Déu Totpoderós, Omnipresent i Omnipotent i la benedicció i la pau per al Profeta Mahoma, Senyor dels homes, i a qui demanem la seva mediació per al dia del Judici Final! Així sia! | [Image: imatge]

Troba a la història un mot sinònim de les paraules següents.

[Image: imatge]
conte | [...]
predecessors | [...]
anhel | [...]
atorgaré | [...]
imploro | [...]
ensenyar | [...]
executeu | [...]
defensaré | [...]
adornar | [...]
caritat | [...]
A: història; avantpassats; desig; concediré; demano; educar; mateu; protegiré; engalanar; almoina

Q: ﻿Xahrazad era l’esposa del rei Xahriar.
- Vertader
- Fals
A: Vertader

Q: Xahrazad tenia dos fills.
- Vertader (El rei tenia tres fills)
- Fals
A: Fals

Q: Xahrazad li demana un desig al rei.
- Vertader
- Fals
A: Vertader

Q: El rei no està disposat a concedir cap desig a Xahrazad.
- Vertader (El rei li vol concedir tot el que demani)
- Fals
A: Fals

Q: Xahrazad demana que salvi el fill petit de la mort.
- Vertader (Xahrazad demana ser salvada de la mort)
- Fals
A: Fals

Q: El rei perdona Xahrazad per la seva simpatia i bellesa.
- Vertader
- Fals
A: Vertader

Q: El rei va declarar set dies de festa.
- Vertader (30 dies)
- Fals
A: Fals

Q: El rei va regalar a Xahrazad el millor vestit que tenia.
- Vertader (El vestit el va regalar al pare de la noia)
- Fals
A: Fals

Q: El rei es penedeix d’haver matat tantes dones innocents.
- Vertader
- Fals
A: Vertader

Q: El reialme va gaudir de pau i benestar per sempre més.
- Vertader
- Fals
A: Vertader